b'\n_START_ARTICLE_\nRabbittita\n_START_SECTION_\nCaracter\xc3\xadstiques\n_START_PARAGRAPH_\nLa rabbittita \xc3\xa9s un carbonat de f\xc3\xb3rmula qu\xc3\xadmica Ca\xe2\x82\x83Mg\xe2\x82\x83(UO\xe2\x82\x82)\xe2\x82\x82(CO\xe2\x82\x83)\xe2\x82\x86(OH)\xe2\x82\x84\xc2\xb718H\xe2\x82\x82O. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la rabbittita pertany a "02.ED: Uranil carbonats, amb relaci\xc3\xb3 UO\xe2\x82\x82:CO\xe2\x82\x83 = 1:3" juntament amb els seg\xc3\xbcents minerals: bayleyita, swartzita, albrechtschraufita, liebigita, andersonita, grimselita, widenmannita, znucalita, \xc4\x8dejka\xc3\xafta i agricola\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1954 a la mina Lucky Strike No. 2 del districte de San Rafael, al comtat d\'Emery, Utah (Estats Units). Tamb\xc3\xa9 a Utah ha estat trobada en altres indrets del mateix districte, a la mina Little Eva del comtat de Grand, i a la mina Hideout del comtat de San Juan. A fora dels Estats Units ha estat descrita a la mina Elias, a J\xc3\xa1chymov (Rep\xc3\xbablica Txeca), i al dip\xc3\xb2sit de Belorechenskoe, a Adigu\xc3\xa8sia (R\xc3\xbassia).'